**JAVNA USTANOVA AQUATIKA – SLATKOVODNI AKVARIJ KARLOVAC**

**UPRAVNO VIJEĆE**

**Z A P I S N I K**

sa 19. sjednice Upravnog vijeća Javne ustanove Aquatika – SLATKOVODNI AKVARIJ KARLOVAC, održane elektroničkim putem dana 14. srpnja 2021. godine s početkom rada u 14:00 sati putem videokonferencije *Zoom* programa.

Nazočni članovi Upravnog vijeća koji su sudjelovali u radu sjednice putem videokonferencije *Zoom* programa:

Marinko Pleskina, predsjednik, Dražen Oraić, zamjenik predsjednika, Igor Salopek,

Mirjana Stanišić i Goran Jakšić.

Član Upravnog vijeća koji nije sudjelovao u radu sjednice putem videokonferencije *Zoom* programa: Nitko.

Ostali nazočni putem videokonferencije *Zoom* programa: Margarita Maruškić Kulaš, ravnateljica i Vlatko Kovačić, tajnik Upravnog vijeća.

Predsjednik je utvrdio kvorum i da su sjednici prisutni svi članovi Upravnog vijeća (*5 članova*) i predložio slijedeći

**D N E V N I R E D**

1. Usvajanje Zapisnika s 18. sjednice,
2. Polugodišnji financijski izvještaj za razdoblje 1.1.-30.6.2021.,
3. Razno.

Na predloženi Dnevni red nije bilo primjedbi i dopuna.

Članovi Upravnog vijeća jednoglasno su (*5 glasova ZA*) donijeli:

***Z A K LJ U Č A K***

*Prihvaća se predloženi Dnevni red 18. Sjednice Upravnog vijeća.*

**Ad.1.**

**Usvajanje Zapisnika sa 18. sjednice Upravnog vijeća**

Uvodno obrazloženje je dao Marinko Pleskina, predsjednik. Nakon obrazloženja nije bilo primjedbi te je predložio usvajanje Zapisnika sa 18. sjednice Upravnog vijeća.

Nakon završene rasprave članovi Upravnog vijeća jednoglasno (*5 glasova ZA*) donose slijedeći

***Z A K LJ U Č A K***

*Prihvaća se Zapisnik sa 18. sjednice Upravnog vijeća.*

**Ad.2.**

**Polugodišnji financijski izvještaj za razdoblje 1.1.-30.6.2021**

Ravnateljica Margarita Maruškić Kulaš predstavila je polugodišnji financijski izvještaj za razdoblje 1. siječanj do 30. lipanj 2021. godine. Izrada polugodišnjeg financijskog izvješća je zakonska obveza. U odnosu na izvještajno razdoblje 2020. godine ostvaren je rast prihoda od 51% te rast od 4,2% troškova poslovanja što daje razliku – višak prihoda nad rashodima. U drugom dijelu 2021. godine rashodi će se uskladiti sa prihodima radi planiranih investicija u JU Aquatika. Prodaja ulaznica je povećana te iznosi 74%, rast prihoda ugostiteljstva i suvenirnice iznosi 44%. Radi drugačije organizacije rada JU Aquatika povećali su se rashodi plaća za 5,9%. Planirana je izmjena sistematizacije radnih mjesta o čemu će biti obaviješteni članovi Upravnog vijeća. Poslovanje iako uvjetovano epidemiološkim okvirom i mjerama ravnateljica ocjenjuje dobrim i boljim u odnosu na pandemijsku 2020. godinu.

Marinko Pleskina, predsjednik otvara raspravu. Marinko Pleskina pohvalio je organizaciju i poslovanje JU Aquatike unatoč pandemiji koronavirusa.

Upravno vijeće jednoglasno (*5 glasova ZA*) donosi

*ODLUKU*

*o prihvaćanju Polugodišnjeg financijskog izvještaja*

*I.*

*Prihvaća se i donosi Polugodišnji financijski izvještaj za razdoblje 1. siječanj do 30. lipanj 2021. godine Javne ustanove AQUATIKA – SLATKOVODNI AKVARIJ KARLOVAC.*

*Polugodišnji financijski izvještaj za razdoblje 1. siječanj do 30. lipanj 2021. godine Javne ustanove AQUATIKA – SLATKOVODNI AKVARIJ KARLOVAC čini sastavni dio ove Oduke.*

*II.*

*Ova Odluka stupa na snagu danom donošenja.*

**Ad.3.**

Margarita Maruškić Kulaš, ravnateljica izvijestila je aktualnostima u radu i aktvinostima JU Aquatike. Karlovačka županija osigurala je 20.000 kuna za pokrivanje dijela troškova izgradnje vidikovca. Napravljena je maskota JU Aquatike te je ona odlično prihvaćena. Na danima otvorenih vrata povodom rođendana Grada Karlovca bilo je 1.300 posjetitelja. Planirana su brojna događanja u JU Aquatika.

Završeno u 14.22 sati.

|  |  |  |
| --- | --- | --- |
| ZAPISNIK SASTAVIO  Vlatko Kovačić, mag. iur. |  | PREDSJEDNIK  UPRAVNOG VIJEĆA  Marinko Pleskina, prof. |